laion/Wikipedia-Exotic huggingface dataset:
রুড ভান নিস্টেলরুই

রুতগেরুস ইয়োহানেস মার্তিনিউস "রুড" ফন নিস্টেলরয় (ওলন্দাজ: Rutgerus Johannes Martinus van Nistelrooy, ওলন্দাজ উচ্চারণ: [ˈryt fɑn ˈnɪstəlroːi̯] (শুনুন); জন্ম ১ জুলাই ১৯৭৬) একজন প্রাক্তন ওলন্দাজ ফুটবলার। ৫৬টি গোল নিয়ে তিনি চ্যাম্পিয়নস লিগের ইতিহাসে চতুর্থ সর্বোচ্চ গোলদাতা। তিনি চ্যাম্পিয়নস লিগের তিনবারের শীর্ষ গোলদাতা। এছাড়া তিনি ইউরোপের তিনটি আলাদা ঘরোয়া লিগেও শীর্ষ গোলদাতার খেতাবও অর্জন করেছেন। নিস্টেলরয় তার কর্মজীবন শুরু করেন ডেন বশের হয়ে। এরপর তিনি যোগ দেন হিরেনভেনে। ১৯৯৮ সালে তিনি যোগ দেন পিএসভি আইন্দোভেনে। সেখানে তিনি দুইটি ডাচ লিগ শিরোপা জিতেন। পিএসভিতে তার নৈপূন্য ইংরেজ ক্লাব ম্যানচেস্টার ইউনাইটেডের নজরে আসে। ২০০০ সালের গ্রীষ্মে ক্লাবটি তার সাথে চুক্তি করে। কিন্তু ইনজুরির কারণে এক বছর পর তত্‍কালীন ব্রিটিশ রেকর্ড ফি ১৯ মিলিয়ন ইউরোর বিনিময়ে তিনি ম্যানচেস্টার ইউনাইটেডে যোগ দেন। ইউনাইটেডের হয়ে তিনি প্রিমিয়ার লিগ, এফএ কাপ, ফুটবল লিগ কাপ, এফএ কমিউনিটি শিল্ড এবং দুইবার স্যার ম্যাট বাস্‌বি বর্ষসেরা খেলোয়াড়ের পুরস্কারও জিতেন। নিস্টেলরয় ইউনাইটেডের হয়ে ২১৯ খেলায় ১৫০ গোল করেন। ২০০৬ সালে নিস্টেলরয় রিয়াল মাদ্রিদে যোগ দেন। রিয়ালে তিনি দুইটি লা লিগা এবং একটি স্পেনীয় সুপার কাপ শিরোপা জিতেন। ২০১০ সালের জানুয়ারিতে তিনি হামবার্গার এসভিতে যোগ দেন। ২০১১ সালের গ্রীষ্মে তিনি স্পেনে ফিরে আসেন এবং মালাগায় যোগ দেন। ২০১২ সালের ১৪ মে, তিনি ফুটবল থেকে অবসরের ঘোষণা দেন। শুরুতে ভ্যান নিস্তেলরয় একজন সেন্ট্রাল ডিফেন্ডার হিসেবে খেলতে শুরু করেছিলেন। এরপর তিনি ডাচ দ্বিতীয় বিভাগের দল এফসি ডেন বস এ যোগ দেন সেন্ট্রাল মিডফিল্ডার হিসেবে। ১৯৯৭ সালে তিনি ১৩ খেলায় ১২ গোল করেন। একই বছরে তিনি আবার অবস্থান বদলে এসসি হেরেনভেন দলে সেন্ট্রাল ফরোয়ার্ড হিসেবে যোগ দেন। এখানে ৩১ খেলায় তিনি ১৩ গোল করেন। ১৯৯৮ সালে তার ২২তম জন্মদিনে তিনি পিএসভির পক্ষে চুক্তিতে স্বাক্ষর করেন ৬.৩ মিলিয়ন ইউরোর বিনিময়ে। সেটি তখন ছিল রেকর্ড ট্রান্সফার ফি যেকোন ডাচ ক্লাবের জন্য। পিএসভিতে প্রথম মৌসুমে তিনি ৩৪ খেলায় ৩১ গোল করেন যা ছিল সেই লিগের সর্বোচ্চ এবং ইউরোপে দ্বিতীয় সর্বোচ্চ। ১৯৯৮ সালে চ্যাম্পিয়নস লিগের একটি খেলায় হেলসিঙ্কি দলের বিপক্ষে ৩টি গোল করে তিনি ইউরোপে পরিচিতি পান। এতে তার দল ৩-১ গোলে জেতে। ভ্যান নিস্তেলরয়কে নেয়ার জন্য অনেক ক্লাব মুখিয়ে ছিল। পরের মৌশুমে তিনি লিগে আবার ২৯ গোল করেন এবং নেদারল্যান্ডে আবারও শীর্ষ গোলদাতা হন। তার প্রথম আন্তর্জাতিক গোল আসে ১৯৯৯ সালে যখন মরক্কোর বিপক্ষে ২-১ গোলের হারে তিনি একমাত্র গোল করেন। "Player Profile: Ruud van Nistelrooy"। প্রিমিয়ার লিগ। [স্থায়ীভাবে অকার্যকর সংযোগ] উইকিমিডিয়া কমন্সে রুড ফন নিস্টেলরয় সংক্রান্ত মিডিয়া রয়েছে। লা লিগা প্রোফাইল মালাগা অফিসিয়াল প্রোফাইল রুড ভান নিস্টেলরুই – ফিফা প্রতিযোগিতার রেকর্ড (ইংরেজি) BDFutbol প্রোফাইল Transfermarkt প্রোফাইল সকারবেসে রুড ভান নিস্টেলরুই (ইংরেজি) ন্যাশনাল-ফুটবল-টিমস.কমে রুড ভান নিস্টেলরুই (ইংরেজি) ইন্টারনেট মুভি ডেটাবেজে রুড ভান নিস্টেলরুই (ইংরেজি)
স্পিনোসরিডে

স্পিনোসরিডে হল থেরোপড ডাইনোসরের একটি পরিবার যা দশ থেকে সতেরোটি পরিচিত প্রজন্ম নিয়ে গঠিত। আফ্রিকা, ইউরোপ, দক্ষিণ আমেরিকা এবং এশিয়ায় স্পিনোসরিড ফসিল পাওয়া গেছে। স্পিনোসরিডরা ছিল বড় দ্বিপদ মাংসাশী । তাদের কুমিরের মতো মাথার খুলি ছিল লম্বা, নিচু এবং সরু, কম বা অনুপস্থিত দাঁত সহ শঙ্কুযুক্ত দাঁত বহন করে। তাদের উপরের এবং নীচের চোয়ালের টিপগুলি রোসেটের মতো একটি চামচ-আকৃতির কাঠামোতে ছড়িয়ে পড়ে, যার পিছনে উপরের চোয়ালে একটি খাঁজ ছিল যা নীচের চোয়ালের প্রসারিত ডগাটি ফিট করে। অন্যান্য থেরোপডের তুলনায় স্পিনোসরিডের নাকের ছিদ্রগুলি মাথার আরও পিছনের অবস্থানে প্রত্যাহার করা হয়েছিল এবং তাদের মাথার খুলির মধ্যরেখা বরাবর তাদের মাথায় হাড়ের ক্রেস্ট ছিল। তাদের মজবুত কাঁধে স্টকযুক্ত অগ্রভাগ রয়েছে, তিন আঙুলযুক্ত হাত যার প্রথম অঙ্কে একটি বর্ধিত নখর রয়েছে।
রোবের্তো কার্লোস

রোবের্তো কার্লোস, পুরো নাম রোবের্তো কার্লোস দা সিলভা (জন্ম এপ্রিল ১০, ১৯৭৩, সাও পাওলো), একজন ব্রাজিলীয় ফুটবলার। বর্তমানে রিয়াল মাদ্রিদের হয়ে খেলেন। তিনি একজন পটু উইংব্যাক হিসেবে পরিচিত। তিনি প্রথমে উইং পজিশনে খেলতেন। তিনি রিয়াল মাদ্রিদে ১৯৯৬ সালে যোগ দেন। উদ্ধৃতি ত্রুটি: <ref> ট্যাগ বৈধ নয়; fd.eu নামের সূত্রটির জন্য কোন লেখা প্রদান করা হয়নি "Roberto Carlos – Century of International Appearances"। Rec.Sport.Soccer Statistics Foundation।  উইকিমিডিয়া কমন্সে রোবের্তো কার্লোস সংক্রান্ত মিডিয়া রয়েছে। ওয়েবসাইট প্লেয়ারহিস্ট্রি.কম তথ্য ছক: রবার্তো কার্লোস </noinclude> Official website Profile on Anzhi Makhachkala official website (ইংরেজি) রোবের্তো কার্লোস – ফিফা প্রতিযোগিতার রেকর্ড (ইংরেজি) Profile on transfermarkt.de in English অন্যান্য Roberto Carlos teaches how to take free-kicks Breakdown of the "impossible goal"
শ্রী শ্রী রাধামাধব জিউর মন্দির, চৌমুহনী

শ্রী শ্রী রাধামাধব জিউর মন্দির বাংলাদেশের নোয়াখালী জেলার চৌমুহনীতে অবস্থিত একটি হিন্দু মন্দির। এটি প্রায় চারশত বছরেরও বেশি পুরাতন। ১৯৭১ সালের স্বাধীনতা যুদ্ধের সময় হানাদার বাহিনীরা মন্দিরটি সম্পূর্ণরূপে ধংশ করে। স্বাধীনতার পরবর্তী সময়ে ১৯৭৪ সালে মন্দিরটি নতুন ভাবে পুনঃপ্রতিষ্ঠা করা হয়। এখানে হিন্দুধর্মীয় কল্যাণ ট্রাস্ট কর্তৃক শিশু শিক্ষা কেন্দ্র চালু আছে। এই মন্দিরটি আনুমানিক ১৭শ শতাব্দীতে প্রতিষ্ঠিত হয়। এটি কাঠামো টিনের ছাউনির ছিল। ১৯৭১ সালে মহান মুক্তিযুদ্ধে এই মন্দিরের বিগ্রহসহ সব কিছু ধ্বংস করে দেওয়া হয়। পরে ১৩৮১ বঙ্গাব্দে (১৯৭৪ সাল) এখানে নতুনভাবে শ্রী শ্রী রাধামাধব জির বিগ্রহ প্রতিষ্ঠা করে মন্দিরটি পুনরায় চালু করা হয়। সম্প্রতি ২০১০ দশকে জগন্নাথ, বলরাম, সুভদ্রা ও গৌর নিতাইয়ের বিগ্রহ প্রতিষ্ঠা করা হয়। ভক্তরা দোতলা বিশিষ্ট নাটমন্দির তৈরি ও কাঠামোগত উন্নয়ন করেছে। মন্দিরের পিছনে যাত্রী নিবাস ও সাধু সন্ন্যাসীদের থাকার জন্য ত্রিতলা ভবন রয়েছে। মন্দিরের দক্ষিণেও একটি ত্রিতলা ভবন তৈরির পরিকল্পনা থাকলেও সে স্থান ভূমি দরসুর কবলে পড়ায় তা এখনো সম্ভব হয়ে ওঠেনি। এছাড়াও মন্দিরের আরো ৪৯ শতক সম্পত্তি এখনো অন্য এক ভূমি দরসুর দখলে। মন্দির কমিটি দ্বারা মন্দিরটি পরিচালিত হয়, বর্তমানে মন্দিরের পরিচালনা কমিটির সভাপতি অ্যাডভকেট রতন লাল সাহা ও সাধারণ সম্পাদক শ্রী গণেশ পুরী। মন্দিরে নিয়মিত রাধা মাধবের পূজা অর্চনা করা হয়। সকালে বাল্যভোগ, বিকেল বেলায় রাজ ভোগ ও রাতে সন্ধ্যা ভোগ নিবেদন করা হয়। জন্মাষ্টমী, রাধাষ্টমী, ঝুলনযাত্রা, দুর্গাপূজা, কালীপূজা, শনি পূজাসহ বিভিন্ন অনুষ্ঠান পালন করা হয়ে থাকে। এছাড়া এখনে স্থানীয় ভক্তদের বিবাহ অনুষ্ঠান, অন্নপ্রাশন, শ্রাদ্ধ অনুষ্ঠান করার অনুমতি দেওয়া হয়। সামাজিক যোগাযোগ মাধ্যমে বিভ্রান্তিকর ও উসকানিমূলক তথ্য ফেসবুকে প্রচার করা হয়েছিল। সাম্প্রদায়িক হামলার সময় লুট হয় কমপক্ষে দুই কোটি টাকার সম্পদ ও নগদ অর্থ। পিতলের মূর্তি ও বিভিন্ন পূজার সামগ্রীসহ অন্যান্য মূল্যবান জিনিসপত্র লুট করে, সেগুলো গলিয়ে বিক্রি করার চেষ্টা করা হয়। "শ্রী শ্রী রাধামাধব জিউর মন্দির কমপ্লেক্স ৷৷ Complejo de templos Sri Sri Radhamadhav Jiur"।  "শ্রী শ্রী রাধামাধব জিউর মন্দির কমপ্লেক্স ৷৷ Complejo de templos Sri Sri Radhamadhav Jiur | Mandirtv.net মন্দির পরিক্রমা : শ্রী শ্রী রাধামাধব জিউর মন্দির কমপ্লেক্স ৷৷ চৌমুহনী ,নোয়াখালী Complejo de templos Sri Sri Radhamadhav Jiur..Chaumuhani,... | By Mandir Tv | Facebook"।  "শ্রী শ্রী রাধামাধব জিউর মন্দির কমপ্লেক্স ৷৷ Complejo de templos Sri Sri Radhamadhav Jiur"।  https://www.facebook.com/rtvonline। "নোয়াখালীর মন্দিরে হামলা ও লুটপাটের ঘটনায় গ্রেপ্তার ৪"। RTV Online (ইংরেজি ভাষায়)। সংগ্রহের তারিখ ২০২৩-০১-০২।  dailyjagaran.com। "চৌমুহনীর মন্দিরে লুটের ছবি প্রকাশ"। dailyjagaran.com (ইংরেজি ভাষায়)। সংগ্রহের তারিখ ২০২৩-০১-০২।  প্রতিবেদক, নিজস্ব। "চৌমুহনীতে মন্দিরে হামলা-লুটপাটে গ্রেপ্তার ৪"। bdnews24। ২০২৩-০১-০২ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  উইকিমিডিয়া কমন্সে শ্রী শ্রী রাধামাধব জিউর মন্দির, চৌমুহনী সংক্রান্ত মিডিয়া রয়েছে। ২০২১ সালে মন্দির কমিটির সভাপতির সাক্ষাৎকার
ব্যারিওনিচিনে

ব্যারিওনিচিনে হল ব্রিটেন, পর্তুগাল,স্পেনএবং নাইজারে অন্ত্য জুরাসিক থেকে প্রারম্ভিক ক্রিটেসিয়াস যুগে স্পিনোসরাইডের একটি উপপরিবার । ২০২১ সালে, এটি আটটি প্রজন্মের সমন্বয়ে গঠিত: সেরাটোসুকপস, ক্রিস্টাটুসরাস, অস্টাফ্রিকাসরাস, রিপারোভেনাটর, ভ্যালিবনাভেনাট্রিক্স, সুকোমিমাস, সুকোসরাস এবং ব্যারিওনিক্স, নামমাত্র গণ । ১৯৮৬ সালে চ্যারিগ এবং মিলনার দ্বারা উপপরিবারটির নামকরণ করা হয়েছিল এবং সেরেনো এট আল দ্বারা সংজ্ঞায়িত করা হয়েছিল। ১৯৯৮ সালে এবং Holtz et al. ২০০৪ সালে সমস্ত ট্যাক্সা স্পিনোসরাস ইজিপ্টিয়াকাস চেয়ে ব্যারিওনিক্স ওয়ালকারি সাথে আরও ঘনিষ্ঠভাবে সম্পর্কিত। ব্যারিওনিচাইনগুলি ছিল বড়, দ্বিপাক্ষিক শিকারী, যাদের লম্বাটে, কুমিরের মতো খুলি এবং নীচের চোয়ালের ডগাগুলি শঙ্কুবিশিষ্ট, প্রায়শই অস্বাভাবিক, দাঁত এবং একটি স্বতন্ত্র প্রাক-ম্যাক্সিলারি খাঁজবিশিষ্ট রোসেটে পরিণত হয়।
নতুন জুয়ারি সেতু

নতুন জুয়ারি সেতু ভারতের গোয়া রাজ্যে জুয়ারি নদীর ওপর অবস্থিত একটি সেতু। সেতুটির মাধ্যমে উত্তর গোয়া ও দক্ষিণ গোয়া জেলা দুটির মধ্যে যোগাযোগ রক্ষিত হচ্ছে। এটি সব রকম যানবাহনের ক্ষেত্রেই টোল সেতু হিসেবে ব্যবহৃত হয়। সেতুর মোট দৈর্ঘ্য ৬৪০ মিটার (২,১০০ ফু)। এটি মূল স্প্যানের দৈর্ঘ্য অনুযায়ী বিদ্যাসাগর সেতুর পরে ভারতের দ্বিতীয় দীর্ঘতম ঝুলন্ত (কেবল-স্টেইড) সেতু। সেতুটির ডান পার্শ্বের ৪ লেনের অংশটি ২০২২ খ্রিষ্টাব্দের ২৯শে ডিসেম্বর উদ্বোধন করা হয়েছিল। এই সেতুটি ভারতের জাতীয় সড়ক কর্তৃপক্ষের (এনএইচএআই) অধীনে নির্মিত হয়েছিল। সেতুর শিলান্যাস সাত বছর আগে ২০১৬ সালে করা হয়েছিল। প্রথমে ঠিক হয়েছিল, এটি শেষ করতে তিন বছর সময় লাগবে। ভোপাল ভিত্তিক দিলীপ বিল্ডকন লিমিটেডকে সেতু নির্মাণের প্রকল্পের বরাত দেওয়া হয়েছিল। ইউক্রেনের একটি সংস্থার সঙ্গে হাত মিলিয়ে দেশের দ্বিতীয় বৃহত্তম কেবল ব্রিজের কাজ শুরু হয়েছিল। তবে কাজ ধীর গতিতে এগোতে থাকে। সেতুটির নির্মাণ, যা ২০২১ সালে শেষ হওয়ার কথা ছিল, কিন্তু কোভিড-১৯ মহামারীর কারণে বিলম্বিত হয়েছিল; কারণ মহামারীকালীন পরিস্থিতি দিলীপ বিল্ডকন লিমিটেডের চৈনিক পরামর্শকের ভারতে আগমন বাধাগ্রস্ত হয়েছিল। ইউনিয়ন সড়ক পরিবহন ও মহাসড়ক মন্ত্রী নিতীন গডকড়ী ২০২২ সালের ২৯শে ডিসেম্বর গোয়াতে নতুন জুয়ারি সেতুর প্রথম ধাপের উদ্বোধন করেন। নির্মাণ সংস্থা জানায়, এই ব্রিজ নির্মাণের কাজ ২০২৩ সালের এপ্রিলের মধ্যে সম্পূর্ণভাবে শেষ হয়ে যাবে। নিউ জুয়ারি ব্রিজ হল একটি তার আলম্বিত সেতু (ক্যাবল-স্টেড), যেখানে ১২৫ মিটার (৪১০ ফুট) উঁচু স্টিলের তোরণ ব্যবহার করা হয়েছে। মোট দৈর্ঘ্য ৬৪০ মিটার (২,১০০ ফুট) সহ নিউ জুয়ারি সেতুটি ভারতের দ্বিতীয় দীর্ঘতম তার আলম্বিত সেতু। সেতুটি ২৭ মিটার (৮৯ ফুট) চওড়া, প্রতিটি দিকে ৪ টি লেন রয়েছে। মূল স্প্যানের উপরে ডেকটি ৩৬০ মিটার (১,১৮০ ফুট) লম্বা। মূল স্প্যানের দুই পাশের স্প্যানগুলি সমান্তরাল তারের দ্বারা সমর্থিত এবং ১৪০ মিটার (৪৬০ ফুট) লম্বা। "Zuari Bridge Project – Information & Status"। themetrorailguy.com (ইংরেজি ভাষায়)। সংগ্রহের তারিখ ২ জানুয়ারি ২০২৩।  "Goa: Part of new Zuari bridge to open by end of month, says Nilesh Cabral"। timesofindia.indiatimes.com (ইংরেজি ভাষায়)। সংগ্রহের তারিখ ২ জানুয়ারি ২০২৩।  "Union Minister of Road Transport and Highways Nitin Gadkari inaugurates Phase I of New Zuari Bridge in Goa" (ইংরেজি ভাষায়)। PIB Mumbai। সংগ্রহের তারিখ ২ জানুয়ারি ২০২৩।  "ভারতের দ্বিতীয় বৃহত্তম ক্যাবল ব্রিজের উদ্বোধন, তৈরি হয়েছে কলকাতার বিদ্যাসাগর সেতুর আদলে"। banglahunt.com। সংগ্রহের তারিখ ২ জানুয়ারি ২০২৩।
বিজনবালা ঘোষদস্তিদার

বিজনবালা ঘোষদস্তিদার বা 'বিজন ঘোষদস্তিদার' (১৯ অক্টোবর, ১৯২১ - ৯ জুন, ১৯৮১) ছিলেন একজন ভারতীয় বাঙালি কণ্ঠশিল্পী, সুরকার ও সঙ্গীত পরিচালক। তারই কারণে আইনত শিল্পীর সুরের কপিরাইট প্রথম স্বীকৃতি পায় এবং রয়ালিটি চালু হয়। বিজনবালা ঘোষদস্তিদারের জন্ম ১৯২১ খ্রিস্টাব্দের ১৯ অক্টোবর অবিভক্ত বাংলার অধুনা বাংলাদেশের ময়মনসিংহের আমলাপাড়ায়। পিতা ধরণীরঞ্জন ঘোষদস্তিদার এবং মাতা সরযূবালা। তাঁদের আদি নিবাস ছিল অধুনা বাংলাদেশেরই বরিশালের গাভা'য়। যৌথ পরিবারের জ্যেষ্ঠ কন্যা বিজনবালা রাজনৈতিক পরিমণ্ডলে বড় হয়েছেন। তাঁর ছোট কাকা স্বাধীনতা সংগ্রামী অবনীরঞ্জন দীর্ঘদিন আন্দামানে বন্দিজীবন কাটিয়েছেন। তাঁর বাবা ও অন্য কাকারাও বিভিন্ন সময়ে কারাদণ্ড ভোগ করেছেন। প্রথমদিকে বিজনবালার সঙ্গীত শিক্ষা শুরু হয় ময়মনসিংহে ললিতমোহন সেনের কাছে। ছয়-সাত বৎসর বয়সে ময়মনসিংহ জেলা রাজনৈতিক সম্মেলনে তিনি বন্দে মাতরম ও অন্যান্য স্বদেশী গান পরিবেশন করেন। তারপরে তিনি কলকাতায় পণ্ডিত ওমকারনাথ ঠাকুরের কাছে সঙ্গীত শিক্ষা লাভ করেন। উল্লেখ্য এই যে, সারা বাংলায় বিজনবালাই ছিলেন পণ্ডিতজীর একমাত্র শিষ্যা। কলকাতাতেই তিনি আই.এ পাশ করেন। কলকাতা ও দেশের নানা প্রান্তে যখনই রাজনৈতিক সম্মেলন আয়োজিত হত, সেখানে তার উপস্থিতি প্রায় অনিবার্য ছিল। প্রথম দিকে তিনি রবীন্দ্রনাথের সুরে বন্দে মাতরম গাইতেন, কিন্তু পরে তিনি পণ্ডিত ওমকারনাথ ঠাকুরের সুরে গাওয়া শুরু করেন। ১৯৪৬ খ্রিস্টাব্দে মহাত্মা গান্ধী কলকাতার বেলেঘাটায় অবস্থান করলে, তিনি সেখানে গিয়ে তাঁকে রামের নানা ভজন শুনিয়ে আসেন। বিজনবালা আকাশবাণী কলকাতা কেন্দ্রের সঙ্গে যুক্ত ছিলেন। গান্ধীজির মৃত্যুর পর তার রামধূন গীত বেতারে ও রেকর্ডে দেশের কোণে কোণে প্রচারিত হয়। আকাশবাণীর গীতিকার দীপনারায়ণ মিঠোলিয়ার রচিত বহু গান তিনি ও উৎপলা সেন গেয়েছেন। বেতার কর্তৃপক্ষের সঙ্গে সঙ্গীত পরিচালক পঙ্কজ মল্লিকের মত বিরোধের কারণে ১৯৪৫ খ্রিস্টাব্দে মহিষাসুরমর্দিনীর পরিবর্তে যে অন্য গানসহ যে প্রভাতী অনুষ্ঠান সম্প্রচারিত হয়, সেখানে তিনি যৌথভাবে সঙ্গীত পরিচালকের দায়িত্ব নেন শচীন দাশ মতিলালের সঙ্গে। তাঁর নিজের সুর সৃষ্টিতে গাওয়া কলম্বিয়া কোম্পানিকৃত রেকর্ডের একটি গান অন্য শিল্পীর কণ্ঠে অঞ্জনগড় ছবিতে গাওয়া হলে তিনি সুরের রয়ালিটি দাবি করে কলকাতা হাইকোর্টে মামলা দায়ের করেন। এই মামলার ফলেই শিল্পীর সুরের কপিরাইট স্বীকৃত হয় এবং সেই থেকে সুরের রয়ালিটি প্রথা চালু হয়। বিজনবালার গাওয়া গানগুলির মধ্যে বিখ্যাত গানগুলি হল— বন্ধুজন মিলি কহ প্রেম মোদিত মনসে কহ রাম রাম রাম যোগী মত্ যা ভজ মন রাম রহিম রামধনু বন্দে মাতরম বিজনবালার সুরারোপিত গান হল— মান্না দে'র কণ্ঠে - গুরু বিনা কে দেখাবে দিশা আমার আল্লা যে জন সেই ভগবান কাদার মাঝে হারিয়ে হীরা আমি রামরসায়ন পান করে যে মাতাল হয়েছি (ছায়াছবির গান) - 'যুগমানব কবীর' ছবিতে হেমন্ত মুখোপাধ্যায়ের কণ্ঠে - নূপুর পরিয়া পায়ে (ছায়াছবির গান)- 'মহাকবি কৃত্তিবাস' ছবিতে ভজন গীত- আদি অন্ত মেরা হ্যায় রাম বিজনবালা ঘোষদস্তিদার ১৯৮১ খ্রিস্টাব্দের ৯ জুন প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৬২, আইএসবিএন ৯৭৮-৮১-৭৯৫৫-১৩৫-৬ "আগে কী নামে সম্প্রচারিত হত প্রভাতী মহিষাসুরমর্দিনী?"। সংগ্রহের তারিখ ২০২৩-০১-০১।  "Bijon Ghosh Dastidar"। ২০২৩-০১-০২ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।  অভীক চট্টোপাধ্যায়, সম্পাদক (২০১৯)। হেমন্ত মুখোপাধ্যায় আনন্দধারা। সপ্তর্ষি প্রকাশন, কলকাতা। পৃষ্ঠা ১৭১। আইএসবিএন 978-93-8270-654-0।
বাংলাদেশ কোড

বাংলাদেশ কোড হল বাংলাদেশে আইনের একটি সরকারি সংকলন এবং কোডিফিকেশন, যা বাংলাদেশ সরকারের আইন, বিচার ও সংসদ বিষয়ক মন্ত্রণালয় দ্বারা প্রকাশিত হয়। কোডটি ১৯৭৩ সালে শুরু হয়েছিল এবং ১৯৭৭ সালে প্রথম প্রকাশিত হয়েছিল। এর ৪৭টি খণ্ড রয়েছে যার মধ্যে ২৪টি ইংরেজি এবং ২৩টি বাংলায়। কোডটিতে ব্রিটিশ ভারত, পাকিস্তান (১৯৪৭-১৯৭১) এবং গণপ্রজাতন্ত্রী বাংলাদেশে প্রণীত আইন অন্তর্ভুক্ত রয়েছে। এটি জেলা আইন, ১৮৩৬ দিয়ে শুরু হয়। "Index of the Bangladesh Code"। bdlaws.minlaw.gov.bd। সংগ্রহের তারিখ ২০১৭-০৭-১১।
পূর্বাশ্রম

পূর্বাশ্রম (সংস্কৃত: पूर्वाश्रम, আইএএসটি: Pūrvāśrama), সন্ন্যাসীর প্রসঙ্গে ব্যবহৃত একটি শব্দ। এটি একজন সন্ন্যাসীর সন্ন্যাস গ্রহণ করার আগের পর্যায় বা আশ্রমকে নির্দেশ করে। সন্ন্যাসীদের ব্রত (উদাহরণ - পূর্বাশ্রম পিতা) নেওয়ার আগে পারিবারিক সম্পর্ককে সম্বোধন করতেও এই শব্দটি ব্যবহৃত হয়। এটি হল পূর্ণ-সন্ন্যাস (সম্পূর্ণ সন্ন্যাস) পর্বের প্রকৃতির উপর জোর দেওয়ার জন্য, যেখানে প্রাক-সন্ন্যাসীয় জীবন পারিবারিক সম্পর্কগুলি মহাজাগতিকভাবে আবদ্ধ বলে বিবেচিত হয় না। Purvashrama, Languages of India and abroad, www.wisdomlib.org (ইংরেজি ভাষায়) Purvashrama, www.wikiwand.com (ইংরেজি ভাষায়)''
ইনক্যান্ডিসেন্ট আলোক বাতি

একটি ইনক্যান্ডিসেন্ট আলোর বাল্ব, ইনক্যান্ডিসেন্ট বাতি বা ভাস্বর আলোর গ্লোব হল একটি বৈদ্যুতিক আলো যার একটি তারের ফিলামেন্ট উত্তপ্ত হয় যতক্ষণ না এটি জ্বলে। ফিলামেন্টটিকে জারণ থেকে রক্ষা করার জন্য একটি ভ্যাকুয়াম বা নিষ্ক্রিয় গ্যাস সহ একটি গ্লাস বাল্বে আবদ্ধ থাকে। কারেন্ট টার্মিনাল বা কাচের মধ্যে আবদ্ধ করা তারের দ্বারা ফিলামেন্টে সরবরাহ করা হয়। একটি বাল্ব সকেট যান্ত্রিক সহায়তা এবং বৈদ্যুতিক সংযোগ প্রদান করে। ভাস্বর বাল্বগুলি ১.৫ ভোল্ট থেকে প্রায় ৩০০ ভোল্ট পর্যন্ত আকার, আলোর আউটপুট এবং ভোল্টেজ রেটিংগুলির বিস্তৃত পরিসরে তৈরি করা হয়। তাদের কোন বাহ্যিক নিয়ন্ত্রক সরঞ্জামের প্রয়োজন হয় না, উৎপাদন খরচ কম থাকে এবং বিকল্প কারেন্ট বা প্রত্যক্ষ কারেন্টে সমানভাবে কাজ করে। ফলস্বরূপ, ইনক্যান্ডিসেন্ট বাল্বটি গৃহস্থালি এবং বাণিজ্যিক আলোতে, টেবিল ল্যাম্প, গাড়ির হেডলাইট এবং ফ্ল্যাশলাইটের মতো বহনযোগ্য আলোক বাতির জন্য এবং আলংকারিক এবং বিজ্ঞাপনের আলোর জন্য ব্যাপকভাবে ব্যবহৃত হয়। ইনক্যান্ডিসেন্ট বাল্ব অন্যান্য ধরনের বৈদ্যুতিক আলোর তুলনায় অনেক কম দক্ষ। তারা যে শক্তি ব্যবহার করে তার ৫% এরও কম দৃশ্যমান আলোতে রূপান্তরিত হয়; বাকিটা তাপ হিসাবে হারিয়ে যায়। ১২০ ভোল্টের জন্য একটি সাধারণ ইনক্যান্ডিসেন্ট বাল্বের উজ্জ্বল কার্যকারিতা ৬০ ভোল্ট অপারেশন ৬০ লুমেন/ওয়াট এর তুলনায় প্রতি ওয়াটে 16 লুমেন একটি কমপ্যাক্ট ফ্লুরোসেন্ট বাল্বের জন্য বা 150 লুমেন/ওয়াট কিছু সাদা LED বাতির জন্য। ফিলামেন্ট দ্বারা উত্পাদিত তাপ কিছু কাজে অন্যান্য ধরনের আলোর তুলনায় ইনক্যান্ডিসেন্ট বাল্বের জীবনকাল সাধারণত কম থাকে; বাড়ির আলোর বাল্বগুলির জন্য প্রায় ১,০০০ ঘন্টা বনাম কমপ্যাক্ট ফ্লুরোসেন্টের জন্য ১০,০০০ ঘন্টা এবং এলইডি বাল্বের জন্য ২০,০০০-৩০,০০০ ঘন্টা। বেশির ভাগ ভাস্বর বাল্ব ফ্লুরোসেন্ট ল্যাম্প, উচ্চ-তীব্রতার ডিসচার্জ ল্যাম্প এবং লাইট-এমিটিং ডায়োড ল্যাম্প (LED) দ্বারা প্রতিস্থাপিত হতে পারে। কিছু সরকার শক্তির খরচ কমাতে ইনক্যান্ডিসেন্ট আলোর বাল্বগুলিকে পর্যায়ক্রমে বন্ধ করতে শুরু করেছে। Keefe, T.J. (২০০৭)। "The Nature of Light"। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০০৭।  "High Efficiency Incandescent Lighting | MIT Technology Licensing Office"। tlo.mit.edu। সংগ্রহের তারিখ ১৯ আগস্ট ২০২২।
জামে মসজিদ মেট্রো স্টেশন

জামে মসজিদ মেট্রো স্টেশন দিল্লি মেট্রোর ভায়োলেট লাইনে অবস্থিত। এটি দিল্লি জাতীয় রাজধানী অঞ্চলের মীনাবাজার জামে মসজিদের নিকট অবস্থিত উত্তোলিত মেট্রো স্টেশন। ২০১৭ সালের ২৮শে মে তারিখে এটি সাধারণ মানুষের ব্যবহারের জন্য চালু করে দেওয়া হয়। ভায়োলেট লাইনের সম্প্রসারিত এই অংশের চারটি স্টেশন ভূগর্ভস্থ, এগুলি হল, কাশ্মীরী গেট, দিল্লি গেট, জামে মসজিদ ও লালকেল্লা। এই অংশ কার্যকর হওয়ার সাথে 'পরিখাবেষ্টিত' পুরাতন দিল্লিতে মেট্রোর সূচনা হয়। নিকটবর্তী বাস স্টপগুলি থেকে দিল্লি পরিবহন নিগমের ১৯বি, ২৬, ১১৮এক্সট, ১২০বি, ১৭১, ১৭২, ১৮৫, ২১০, ২১৩, ২১৩এ, ২১৪, ২১৪সিএল, ২৪৬, ২৪৬সিএল, ২৫৮এসপিএল, ২৬১, ৩৪৭, ৩৪৮, ৪০২সিএল, ৪০৩, ৪০৩সিএল, ৪০৪, ৪০৫, ৪০৫এ, ৪০৫এসটিএল, ৪১১, ৪১৯, ৪২৫, ৪২৫সিএল, ৪২৯, ৪২৯সিএল, ৪২৯এলএসটিএল, ৪২৯এসটিএল২, ৪৪৯সিএল, ৫০২, ৬০৫, ৬৩২, ৭২৯, ৭৫৩, ৮০৭এ, ৮৩৮, ৮৩৮এ, ৯০১, ৯০১সিএল বাস পরিষেবা চালু রয়েছে। "Phase III Corridors" (পিডিএফ)। Delhi Metro। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Heritage Line"। India Today। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Delhi Metro Heritage Line"। Hindustan Times। ২৮ মে ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Delhi Transport Corporation"। ২৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রবার্ট বাউগি

রবার্ট বাউগি (জন্ম ১৯৪০) মার্কিন যুক্তরাষ্ট্রের পেনসিলভেনিয়ায় জন্মগ্রহণকারী একজন মার্কিন স্থপতি। তিনি ১৯৫৯ সালে প্র্যাট ইনস্টিটিউট, ব্রুকলিন, নিউ ইয়র্ক থেকে স্থাপত্যে স্নাতক সম্পন্ন করেন এবং ১৯৬৭ সালে এএ স্কুল অফ আর্কিটেকচার, লন্ডন থেকে ট্রপিক্যাল স্টাডিজে ডিপ্লোমা লাভ করেন। তিনি প্রাট ইনস্টিটিউটে স্থাপত্যের প্রাক্তন গবেষণা অধ্যাপক। বাংলাদেশ জাতীয় জাদুঘর, ঢাকা কমলাপুর রেলওয়ে স্টেশন, ঢাকা, বাংলাদেশ, ১৯৬১-৬৪ নটরডেম কলেজ, ঢাকা, বাংলাদেশ সেন্ট যোসেফ উচ্চ মাধ্যমিক বিদ্যালয়, ঢাকা, বাংলাদেশ জাতীয় ইনডোর স্টেডিয়াম, থাইল্যান্ড, ১৯৬৫-৬৬ আভ্যন্তরীণ টার্মিনাল, ব্যাংকক, থাইল্যান্ড, ১৯৮২ ব্যাংক অফ আমেরিকা, ব্যাংকক, থাইল্যান্ড ডাইথেলম টাওয়ারস, ব্যাংকক, থাইল্যান্ড এসসিবি কম্পিউটার সেন্টার দ্য বোগে রেসিডেন্স, ব্যাংকক বিএমএ সমসাময়িক শিল্প জাদুঘর, ব্যাংকক সাংস্কৃতিক ঐতিহ্য সংরক্ষণের জন্য ইউনেস্কো এশিয়া-প্যাসিফিক পুরস্কার "Biography"। RGB Architects। ২০১৬-০৭-০১ তারিখে মূল থেকে আর্কাইভ করা।  "A&D Awards brings the best of the A&D Trophy Awards and A&D China Awards"। [স্থায়ীভাবে অকার্যকর সংযোগ] "Robert G. Boughey"। UNESCO Bangkok। ১৬ এপ্রিল ২০১৩ তারিখে মূল থেকে আর্কাইভ করা।
ফুকেত আন্তর্জাতিক বিমানবন্দর

ফুকেত আন্তর্জাতিক বিমানবন্দর (থাই: ท่าอากาศยานภูเก็ต, </noinclude>আরটিজিএস: Tha-akatsayan Phuket) (আইএটিএ: এইচকেটি, আইসিএও: ভিটিএসপি) হল একটি আন্তর্জাতিক বিমানবন্দর, যা থাইল্যান্ডের ফুকেত প্রদেশে পরিষেবা প্রদান করে। এটি ফুকেত দ্বীপের উত্তরে, ফুকেত শহরের কেন্দ্র থেকে ৩২ কিলোমিটার (২০ মা) দূরে অবস্থিত। বিমানবন্দরটি থাইল্যান্ডের পর্যটন শিল্পে একটি প্রধান ভূমিকা পালন করে, কারণ ফুকেত দ্বীপ একটি জনপ্রিয় রিসর্ট গন্তব্য। এটি ব্যাংকক মেট্রোপলিটন অঞ্চলের সুবর্ণভূমি বিমানবন্দর ও ডন মুয়াং আন্তর্জাতিক বিমানবন্দরের পর যাত্রী সংখ্যা অনুযায়ী থাইল্যান্ডের তৃতীয় ব্যস্ততম বিমানবন্দর। বিমানবন্দরের মাধ্যমে ২০১৬ সালে ১.৫১ কোটি যাত্রী আগমন ও প্রস্থান করেছিল, যা ২০১৫ সালের তুলনায় ১৭ .৮ শতাংশ বেশি। বিমানবন্দরের তিনটি টার্মিনাল রয়েছে: টার্মিনাল ২ আন্তর্জাতিক উড়ানের জন্য এবং টার্মিনাল ৩ অভ্যন্তরীণ ফ্লাইটের জন্য ব্যবহৃত হয়। চার্টার উড়ানের জন্য টার্মিনাল এক্স ২০১৪ সালের ফেব্রুয়ারি মাসে খোলা হয়েছিল। ফুকেত বিমানবন্দরটি ৫.১৪-বিলিয়ন-বাট ব্যয়ে সম্প্রসারণ ও সংস্কারের করা হয়েছিল, কাজটি ২০১৬ সালে সম্পন্ন হয়েছিল। নতুন আন্তর্জাতিক টার্মিনালের প্রতি বছর ১.২৫ কোটি যাত্রী পরিচালনার সক্ষমতা রয়েছে। সম্প্রসারণের ফলে বিমানবন্দরের যাত্রী পরিচালনার সক্ষমতা বছরে আগের ৬৫ লাখ থেকে ২ কোটিতে উন্নীত হয়েছে। একটি বিকল্প বিমানবন্দর ক্রাবি থেকে একটি রেল সংযোগের পরামর্শ ২০১২ সালে দেওয়া হয়েছিল, কারণ ফুকেতে সম্প্রসারণের জন্য খুব কম জায়গা রয়েছে। একটি প্রস্তাবিত নতুন আন্তর্জাতিক বিমানবন্দর, যা তিনটি প্রদেশ ফাং-নগা, ফুকেত এবং ক্রাবি-তে পরিষেবা দেবে। বিমানবন্দরটি দুটি পর্যায়ে নির্মিত হবে, যার মধ্যে প্রথম ধাপটি ২০২৫ সালের মধ্যে শেষ হবে বলে আশা করা হচ্ছে। বিমানবন্দরটি প্রতি বছর ৫০ লাখেরও বেশি যাত্রীদের পরিচালনা করতে সক্ষম হবে এবং দ্বিতীয় পর্যায়ের পরে, প্রতি বছর ২.৫ কোটিরও বেশি যাত্রীদের পরিচালনা করবে। এটি ফুকেত ও ক্রাবি বিমানবন্দরের বিকল্প হিসেবে কাজ করবে। "International Aircraft Movement" (XLSX)। Aot.listedcompany.com। সংগ্রহের তারিখ ১৫ আগস্ট ২০১৮।  "Thailand, Singapore seen as top expat locations"। Investvine.com। ৭ ফেব্রুয়ারি ২০১৩। ১১ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৩।  Kositchotethana, Boonsong (২০১৬-০২-০১)। "AoT airports set new record in passenger traffic"। Bangkok Post। সংগ্রহের তারিখ ১ ফেব্রুয়ারি ২০১৬।  Kositchotethana, Boonsong (২০১৬-০২-০৪)। "New terminal in Phuket set for test run"। Bangkok Post। সংগ্রহের তারিখ ৪ ফেব্রুয়ারি ২০১৬।  "Phuket Magazine"। ১৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১১।  "Fly-Rail Link to 'Save Phuket Tourism' - Phuket Wan"। ২৫ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১২।  "Phang Nga - Andaman International Airport New Airport Profile | CAPA"। centreforaviation.com। সংগ্রহের তারিখ ২০২২-১২-০৮।  "» New airport planned for Phangnga to serve southern tourism"। thaiembdc.org। ২০২২-১২-০৮ তারিখে মূল থেকে আর্কাইভ করা। সংগ্রহের তারিখ ২০২২-১২-০৮।  Com, The Phuket News (২০১৯-১১-২৬)। "Phuket News: Deputy PM makes push for 'Phuket Airport No 2', in Phang Nga"। The Phuket News Com (ইংরেজি ভাষায়)। সংগ্রহের তারিখ ২০২২-১২-০৮।
অভিনবগদা

অভিনবগদা (সংস্কৃত: अभिनवगदा), সত্যনাথতীর্থের লেখা দ্বৈত দর্শনের উপর একটি সংস্কৃত রচনা। এটি মাধব সিদ্ধান্তের উপর আপ্পায় দীক্ষিত এর দ্বারা উস্কে দেওয়া ধর্মতাত্ত্বিক বিতর্কের জন্য একটি খণ্ডনমূলক কাজ। অভিনবগদা ভীম ও দুর্যোধনের মধ্যে গদা-যুদ্ধের সুস্পষ্ট ইঙ্গিত সহ যুদ্ধের মনোনীত পাঁচটি অধ্যায় নিয়ে গঠিত। এমনকি শুরুর শ্লোকটিতেও লেখকের নিবিড়ভাবে বেলিকোস মনোভাব প্রতিফলিত হয়েছে: सदापेये दीक्षितस्य मृघे दुरभिमानिनः | पातयामि शिरस्यद्य गुर्वी मभिनवां गदाम् || Bhatta ও Samuel 1997, পৃ. 368। Sharma 2000, পৃ. 447।
সুকোমিমাস

সুকোমিমাস (অর্থাৎ "কুমিরের নকল") হল স্পিনোসরিড ডাইনোসরের একটি গণ যা ১০.৮ থেকে ৯.১ কোটি বছর আগে ক্রিটেসিয়াস যুগে নাইজারে বসবাস করত ১৯৯৮ সালে প্যালিওন্টোলজিস্ট পল সেরেনো এবং সহকর্মীরা এলহাজ ফর্মেশনের একটি আংশিক কঙ্কালের উপর ভিত্তি করে এর নামকরণ এবং বর্ণনা করেছিলেন। সুকোমিমাসের লম্বা এবং অগভীর মাথার খুলি, কুমিরের মতোই, এটিকে এর জেনেরিক নাম দেওয়া হয়েছে, যখন নির্দিষ্ট নাম সুকোমিমাস টেনেরেনসিস এর প্রথম অবশেষ, টেনেরি মরুভূমির এলাকাকে নির্দেশ করে। সুকোমিমাস সবচেয়ে বড় ব্যারিওনিচাইন ছিল, যা ১১ মিটার পর্যন্ত পৌঁছেছিল দৈর্ঘ্যে এবং ওজন ৩.৪ টন। সুকোমিমাসের সরু মাথার খুলিটি একটি ছোট ঘাড়ের উপর অবস্থিত ছিল এবং এর অগ্রভাগগুলি শক্তিশালীভাবে নির্মিত হয়েছিল, প্রতিটি বুড়ো আঙুলে একটি বিশাল নখর বহন করে। প্রাণীটির পিঠের মধ্যরেখা বরাবর একটি নিম্ন পৃষ্ঠীয় পাল ছুটে যেত, যা এটির কশেরুকার দীর্ঘ স্নায়ুর কাঁটা থেকে নির্মিত। সুকোমিমাস সর্বশেষ ব্যারিওনিচাইন ছিল।
ডোয়াইট ইয়র্ক

ডোয়াইট এভারলেলে ইয়র্ক (জন্ম, নভেম্বর ৩, ১৯৭১) একজন প্রাক্তন পেশাদার ফুটবলার যিনি অ্যাস্টন ভিলা, ম্যানচেস্টার ইউনাইটেড, ব্ল্যাকবার্ন, বার্মিংহাম, সিডনি এবং সুন্দরল্যান্ডের জন্য খেলেছিলেন। তিনি ত্রিনিদাদ ও টোবাগো প্রতিনিধি ছিলেন। পেশা ১৯৮৯ সালে তিনি অ্যাস্টন ভিলায় তার পেশা শুরু করেন। তিনি ২৪ শে মার্চ, ১৯৯০ এ ক্রিস্টাল প্যালেসের বিরুদ্ধে দাঁড়িয়েছিলেন। ১৯৯৮ সাল পর্যন্ত তিনি ম্যানচেস্টার ইউনাইটেডে বার্মিংহামে অবস্থান করেন। প্রথম মৌসুমে তিনি ওল্ড ট্রাফোর্ড ক্লাবের অন্যতম প্রধান খেলোয়াড় ছিলেন। তিনি মৌসুমে ১৮ টি গোল করেছেন। ম্যানচেস্টারের সাথে তিনি তিনবার প্রিমিয়ার লিগ এবং একবার এফএ কাপ, চ্যাম্পিয়ন্স লিগ এবং ইন্টারকন্টিনেন্টাল কাপ জিতেন। "ডোয়াইট ইয়র্ক"। ব্যারি হাগম্যান'স ফুটবলার (ইংরেজি ভাষায়)। সংগ্রহের তারিখ ৮ অক্টোবর ২০১৯।  উদ্ধৃতি ত্রুটি: <ref> ট্যাগ বৈধ নয়; PremProfile নামের সূত্রটির জন্য কোন লেখা প্রদান করা হয়নি